विकिलीक्स के फंदे में इस बार फंसे जेटली  
विकिलीक्स के ताज़ा ख़ुलासे में कहा गया है कि जेटली ने एक अमेरिकी राजनयिक से कहा था कि हिंदुत्व उनकी पार्टी के लिए अवसरवादी मुद्दा था।
विकिलीक्स के फंदे में इस बार फंसे हैं भाजपा नेता अरुण जेटली…। विकिलीक्स के ताज़ा ख़ुलासे में कहा गया है कि जेटली ने एक अमेरिकी राजनयिक से कहा था कि हिंदुत्व उनकी पार्टी के लिए अवसरवादी मुद्दा था। हिंदू राष्ट्रवाद भाजपा के लिए वोट जुटाने का ज़रिया है। 6 मई 2005 को जेटली ने अमेरिकी राजनयिक रॉबर्ट ब्लेक से निजी मुलाकात में ये बात कही थी।   इधर, अरुण जेटली ने एक प्रेस रिलीज़ जारी कर ऐसी किसी टिप्पणी से इनकार किया है। इससे पहले संसद में विकिलीक्स खुलासों को लेकर भाजपा ने सरकार की नाक में दम कर रखा था। अब इस खुलासे के बाद कांग्रेस को भाजपा का घेराव करने का एक बड़ा मुद्दा मिल गया है।